અમદાવાદ: રાજ્યમાંથી શિયાળો વિદાય થઈ રહ્યો છે ત્યારે કચ્છમાં અાજે હવામાનમાં એકાએક પલટો અાવ્યો હતો અને વરસાદ વરસ્યો હતો. સ્થાનિક હવામાન વિભાગની કચેરીએ તો રાબેતા મુજબ રાજ્યભરમાં સુકા હવામાનનો વરતારો હોઇ ગુજરાતમાં દ‌િક્ષણથી દ‌િક્ષણ પૂર્વ દિશાના પવન ફુંકાતા હોય તેવા વાતાવરણમાં ઝરમ‌રિયો વરસાદ વરસ્યો હતો. કચ્છનું ઐતિહાસિક નારાયણ સરોવર પણ ઝરમરિયા વરસાદથી બાકાત રહ્યું નહોતું. કચ્છમાં પણ સવારે અને સાંજે ઠંડી અને દિવસના સમયમાં સહેજ ગરમી એમ બેવડી ઋતુ અનુભવતા લોકોને આજે કુદરતી ત્રીજી ચોમાસાની ઋતુ રહી જતી હોય તેમ વરસાદ વરસાવીને ચોતરફ આશ્ચર્ય ફેલાવ્યું હતું.